23. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.227 της 11/15 Μαρτ. 1977 (ΦΕΚ Α΄ 80) Περί αυξήσεως των υπό του Ταμείου Ασφαλίσεως Εμπόρων καταβαλλομένων συντάξεων. Άρθρον μόνον. 1.Από της 1ης Ιανουαρίου 1977 αι υπό του Ταμείου Ασφαλίσεως Εμπόρων καταβαλλόμεναι συντάξεις, ως αύται ορίζονται υπό του άρθρου 5 του υπ’ αριθ.262/1975 Προεδρικού Διατάγματος και προσηυξήθησαν δια του άρθρου 10 της από 4 Φεβρουαρίου 1976 Πράξεως Νομοθετικού περιεχομένου (ΦΕΚ 21/4.2.1976 τ. Α΄) της κυρωθείσης δια του Νόμου 321/1976, αυξάνονται περαιτέρω κατά ποσοστόν δέκα πέντε επί τοις εκατόν (15%). 2.Από της αυτής ως άνω ημερομηνίας, ουδεμία μηνιαία σύνταξις, μετά της προσαυξήσεως λόγω απολύτου αναπηρίας, καταβαλλομένη υπό του Ταμείου Ασφαλίσεως Εμπόρων, δύναται να είναι κατωτέρα των δραχμών τριών χιλιάδων (3.000) δια τους λόγω γήρατος και αναπηρίας και των δραχμών δύο χιλιάδων επτακοσίων (2.700) δι’ εκάστην συνταξιοδοτουμένην ομάδα μελών οικογενείας θανόντος ησφαλισμένου ή συνταξιούχου. 